b'\n_START_ARTICLE_\nCelebert selskap\n_START_SECTION_\nSeertall\n_START_PARAGRAPH_\nKlokka \xc3\xa5tte hos meg og TVNorges 4-stjerners middag hadde premiere p\xc3\xa5 samme tid. Premieren p\xc3\xa5 f\xc3\xb8rstnevnte hadde bare 93 000 seere, mens TVNorges versjon hadde 187 000. Premieren av Celebert selskap led samme skjebne som forgjengeren da det hadde premiere. Den ble kun sett av 63 000, mens sesongpremieren p\xc3\xa5 4-stjerners middag ble sett av 272 000. P\xc3\xa5 samme m\xc3\xa5te som forgjengeren, ble Celebert selskap nedlagt etter en sesong grunnet sviktende seertall.\n_START_SECTION_\nAnklage om plagiat og rettssak\n_START_PARAGRAPH_\nSerien hadde mange likhetstrekk med TVNorges 4-stjerners middag. TV3 hadde kj\xc3\xb8pt rettighetene til det britiske konseptet Come dine with me og den store likheten gjorde at TV3 og britiske ITV saks\xc3\xb8kte TVNorge for plagiat. Anklagene gikk konkret ut p\xc3\xa5 at TV3 mente TVNorge drev med krenkelse av \xc3\xa5ndsverk, ulovlig etterligning og urimelig opptreden i forbindelse med sin serie._NEWLINE_TV3 vant imidlertid ikke frem med sine anklager. H\xc3\xb8sten 2010 gav Oslo tingrett TVNorge full st\xc3\xb8tte og TV3 og ITV m\xc3\xa5tte betale saksomkostninger p\xc3\xa5 over to millioner til TVNorge og produksjonsselskapet Monster. Retten poengterte ogs\xc3\xa5 med at TV3 med vilje endret sitt program til \xc3\xa5 ligne mer p\xc3\xa5 TVNorges, og konstaterer: \xc2\xabAt TV3 i sesong 2 la programmet tettere opp til 4-stjerners middag kan TVNorge etter rettens vurdering ikke holdes ansvarlig for\xc2\xbb. I tillegg til nederlaget i Norge hadde TV3 og produksjonsselskapet tapt den tilsvarende saken i Danmark._NEWLINE_Begge seriene er norske versjoner av den britiske Come Dine with Me, men TV3 opprinnelige versjon var mere tro med dets britiske opphav. Den britiske versjonen bruker ikke kjendiser som deltakere.'